*Приложение № 2.1.*

**Д О Г О В О Р**

**№………………..**

 Днес, …………. 2015 г. в гр. София, на основание чл. 14, ал. 4, т. 2 от ЗОП, между:

**Министерството на външните работи –** с адрес гр. София, ул. „Александър Жендов” № 2, БУЛСТАТ – 000695228, представлявано от Стоян Тодоров – Главен секретар и Милка Петрова - Главен счетоводител, наричано по-долу **„ВЪЗЛОЖИТЕЛ”**, от една страна,

и

……………………………………………………………………..………, със седалище и адрес на управление: ……………………………….., с ЕИК ......................................................................, със седалище и адрес на управление: ........................................................................................................................................., ЕИК № ……..........................., представлявано от ......................................................................................., определено за изпълнител след проведена обществена поръчка по реда на глава осма „а” от ЗОП с предмет: „Доставка на материали за освежителни ремонти на работни помещения на МВнР – ЦУ, **Обособена позиция № 1 „Доставка и монтаж на ламиниран паркет”**, наричано по-долу за краткост **„ИЗПЪЛНИТЕЛ“**, от друга страна,

се сключи настоящият договор за възлагане на обществена поръчка, наричан по-долу за краткост „Договор“.

Страните се споразумяха за следното:

**І.ПРЕДМЕТ**

 **Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение доставка и монтаж на ламиниран паркет в работни помещения в сградата на Министерство на външните работи - Централно управление, съгласно клаузите на настоящия договор и приложените Техническа спецификация на **ВЪЗЛОЖИТЕЛЯ**, Техническото предложение и Ценово предложение (с включена количествено-стойностна сметка) на **ИЗПЪЛНИТЕЛЯ**, представляващи неразделна част от договора.

**ІІ.ЦЕНИ И НАЧИН НА ПЛАЩАНЕ**

**Чл. 2. (1)** Общата стойност на договора за доставка и монтаж на ламиниран паркет е ……………………… (словом: ……………………..) **лева без ДДС** или ……………………… (словом: ……………………..) **лева с ДДС**.

**(2)** Единичните цени са определени в офертата на **ИЗПЪЛНИТЕЛЯ.** Единичните цени са крайни и не подлежат на корекции.

 **Чл. 3**. **(1)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** договорената в чл. 2, ал.1, цена от настоящия договор по банков път в лева на следните две вноски:

1. **……………………. (словом: ……………….) лева с ДДС** в 10-дневен срок след цялостно

извършване на доставката на ламинирания паркет, подложките, лайстните и первазите в т.1-4 от Количествено-стойностната сметка, след представяне на данъчна фактура и двустранно подписан без рекламации, възражения и забележки приемо-предавателен протокол (за МВнР от комисията по чл. 5, ал.4);

1. **……………………. (словом: ……………….) лева с ДДС** най-късно до 18.12.2015 г. за

извършения монтаж на ламинирания паркет, след представяне на данъчна фактура и двустранно подписан без рекламации, възражения и забележки окончателен приемо-предавателен протокол (за МВнР от комисията по чл. 5, ал.4).

 **ІІІ.СРОК НА ДЕЙСТВИЕ НА ДОГОВОРА**

**Чл. 4.** **(1)** Настоящият договор влиза в сила, считано от датата на подписването му, и е със срок на действие до 18.12.2015 г.

**(2)** Срокът за изпълнение на дейностите по настоящия договор е, както следва:

* за доставката на материалите……………(……………………………..) работни дни от

датата на подписването на договора.

* за монтажа на ламинирания паркет до ………..(……………………………..) работни дни

и започва да тече от датата на осигуряване на достъп до обекта, което се удостоверява с констативен протокол, подписан от комисията чл. 5, ал. 4 и представител на **ИЗПЪЛНИТЕЛЯ**.

**ІV.ПРАВА И ЗАДЪЛЖЕНИЯ НА СТРАНИТЕ**

**Чл. 5.** **ВЪЗЛОЖИТЕЛЯТ** е длъжен:

**(1)** да заплати доставката и монтажа на ламинирания паркет и помощните материали при посочените в договора срокове и условия;

**(2)** да уведоми **ИЗПЪЛНИТЕЛЯ** писмено в 7-дневен срок от установяване на появили се в гаранционния срок дефекти;

**(3)** да осигури достъп до обекта на **ИЗПЪЛНИТЕЛЯ**;

**(4)** да назначи комисия, която да упражнява контрол на договореностите и да подписва документите, удостоверяващи приемането и предаването на извършваните дейности по договора.

**Чл. 6.** **ВЪЗЛОЖИТЕЛЯТ** има право:

**(1)** да следи и контролира осъществяването на дейностите по настоящия договор;

**(2)** има право да проверява изпълнението по този договор по всяко време, по невъзпрепятстващ работата на **ИЗПЪЛНИТЕЛЯ** начин;

**(3)** **ВЪЗЛОЖИТЕЛЯТ** не носи отговорност за действия и бездействия на **ИЗПЪЛНИТЕЛЯ**, в резултат на които и следствие изпълнението на предмета на договора възникнат: смърт или злополука на което и да е физическо лице на обекта; загуба или нанесена вреда на каквото и да е имущество.

**Чл. 7.** **ИЗПЪЛНИТЕЛЯТ** е длъжен:

**(1)** да извърши доставката и монтажа на материалите съгласно офертата, с която е участвал в обществената поръчка, в определения срок и условия посочени в настоящия договор;

**(2)** да подпише приемо-предавателни протоколи (за МВнР - от комисията по чл.5, ал.4) за извършените доставка и монтажни дейности;

**(3)** да влага качествени материали, отговарящи на изискванията на БДС или еквивалент на техническите изисквания за изпълнение на доставката и монтажа на ламинирания паркет съгласно офертата, с която е участвал в обществената поръчка;

**(4)** да изпълнява дейностите, предмет на договора, при стриктно спазване на техническите стандарти и действащите законови изисквания;

**(5)** да обезпечи необходимите за работата му машини;

**(6)** да предоставя на **ВЪЗЛОЖИТЕЛЯ** възможността за извършване на контрол по изпълнението на работите;

**(7)** да осигури доставката на необходимите материали на обекта;

**(8)** да осигури редовен технически контрол за качествено изпълнение на възложените работи;

**(9)** да извърши за своя сметка всички работи с цел отстраняване на виновно допуснати от него грешки, недостатъци и др., констатирани от приемателната комисия

**(10)** да извърши за своя сметка транспортиране на материалите до обекта.

**(11)** да не разпространява информация и документи, свързани с изпълнението на поръчката или станали му известни при изпълнението й, без изричното съгласие на **ВЪЗЛОЖИТЕЛЯ**.

**(12)** след приключване на монтажните дейности да подпише окончателен приемо - предавателен протокол (за МВнР - от Комисията по чл.5, ал.4);

**Чл. 8.** **ИЗПЪЛНИТЕЛЯТ** има право да получи уговореното в настоящия договор възнаграждение в посочените срокове и при спазване на предвидените условия;

**V. ГАРАНЦИОННИ СРОКОВЕ**

 **Чл. 9. (1)** Гаранционният срок за ламинирания паркет е ……………(словом:……………) години;

**(2)** За начало на гаранционния срок, посочен в ал.1 се счита датата на подписване

без рекламации на окончателния приемо-предавателен протокол (за МВнР от комисията по чл. 5, ал. 4).

**(3)** Гаранционното обслужване обхваща отстраняване на недостатъка и подмяна на дефектните материали, извършвано с персонал, средства, резервни части, материали и транспорт на (или за сметка на) **ИЗПЪЛНИТЕЛЯ**.

**(4)** Всички дефекти в изпълнените работи и доставените материали, които не са в резултат на неправилна експлоатация след приемането на обектите се отстраняват от и за сметка на **ИЗПЪЛНИТЕЛЯ**.

**(5)** В рамките на гаранционния срок **ИЗПЪЛНИТЕЛЯТ** е длъжен:

**1.** При установена повреда да предприеме действия в срок от един работен ден, след писмено уведомяване (в 7-дневен срок) от **ВЪЗЛОЖИТЕЛЯ**;

**2.** Да изпълни ремонта и да отстрани повредата или дефекта в срок до 7 работни дни от уведомяването.

**VІ. НЕУСТОЙКИ И САНКЦИИ**

**Чл. 10.** В случай на забава и/или лошо изпълнение **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2% върху стойността на договора за всеки ден забава, но не повече от 20% от общата стойност на договора.

**Чл. 11.** Всички щети, понесени от **ВЪЗЛОЖИТЕЛЯ** по вина на **ИЗПЪЛНИТЕЛЯ** и/или като резултат от нискокачествено изпълнени монтажни дейности и неспазване на условията на настоящия договор, се възстановяват за сметка на **ИЗПЪЛНИТЕЛЯ**.

**Чл. 12.** При неотстраняване на появилите се дефекти в гаранционните срокове, **ИЗПЪЛНИТЕЛЯТ** дължи на **ВЪЗЛОЖИТЕЛЯ** стойността на направените разходи за отстраняването им, както и обезщетение за претърпени щети и пропуснати ползи.

**VІI ПРЕКРАТЯВАНЕ НА ДОГОВОРА**

**Чл. 13.** Настоящият договор се прекратява:

**(1)** С изтичане на срока по чл. 4, ал. 1 от договора;

**(2)** По взаимно съгласие между страните, изразено в писмена форма;

**(3)** При виновно неизпълнение на задълженията на една от страните по договора – с 3-дневно писмено предизвестие от изправната до неизправната страна;

**(4)** При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

**(5)** С окончателното му изпълнение;

**(6)** С изразходване на предвидената сума в чл.2, ал.1 от договора

**(7)** По реда на чл. 43, ал. 4 от Закона за обществените поръчки;

**(8)** Когато са настъпили съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати, – с писмено уведомление веднага след настъпване на обстоятелствата.

**(9)** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

1. забави изпълнението на някое от задълженията си по договора с повече от 3 /три/ работни дни;

2. не отстрани в разумен срок, определен от **ВЪЗЛОЖИТЕЛЯ**, констатирани недостатъци;

3. не изпълни точно някое от задълженията си по договора;

4. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

5. бъде обявен в несъстоятелност или когато е в производство по несъстоятелност или ликвидация.

**(10)** **ВЪЗЛОЖИТЕЛЯТ** може да прекрати договора едностранно с 3-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**VІII. ЗАКЛЮЧИТЕЛНИ РАЗПОРЕДБИ**

**Чл. 14.** Изменение на сключения договор за обществена поръчка се допуска по изключение, при условията на чл. 43, ал. 2 от Закона за обществените поръчки.

**Чл. 15.** **(1)** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**(2)** При промяна на адреса, всяка от страните е длъжна да уведоми другата в седемдневен срок от настъпване на промяната.

**(3)** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 16.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**Чл. 17.** За всички неуредени в този договор въпроси се прилагат разпоредбите на действащото законодателство.

**Чл. 18.** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 от ЗОП.

Неразделна част от настоящия договор са:

1. Техническата спецификация – приложение № 1.1. към настоящия договор.

2. Ценово предложение с количествено-стойностна сметка – Приложение № 2 към настоящия договор.

3. Техническо предложение за изпълнение на поръчката – Приложение № 3 към настоящия договор.

Настоящият договор се сключи в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ**:

………………………………...................

 ………………………………................... ………………………………...................…… (име, подпис, печат) (име, подпис, печат)